Ինչ վերաբերում է ջերմոցներին և գյուղմթերք վերամշակող ձեռնարկություններին, ապա վարչապետը հայտնեց, որ սակագինը 257,56 դոլարից դառնում է 212 դոլար: «45 դոլարից ավել նվազեցում է լինում, ակնկալվում է, որ այդ ոլորտը օգտվելով այս հնարավորությունից կկարողանա ընդլայնվել: Որոնք են այս գումարների աղբյուրները, չորս աղբյուր՝ հունվարի 1-ին ավարտվում է պայմանագիրը տրանզիտի՝ Վրաստանի հետ և այնտեղ կան ակնկալիքներ, որ տրանզիտի գինը կնվազի: Երկրորդ` սակագների նվազման արդյունքում «Գազպրոմ Արմենիան» ակնկալում է շուկայի ընդլայնում, որը կբերի մի միավոր վաճառքի մարժայի նվազեցմանը, երրորդ՝ որոշակի ֆինանսական ծախսերի օպտիմալացման և վարկերի նվազեցման արդյունքում «Գազպրոմ Արմենիան» իր մոտ օպտիմալացում կանի»: